0000C000
दिल्ली के पहले मुख्यमंत्री चौधरी ब्रह्म प्रकाश की पुण्य स्मृति में दिल्ली सरकार ने विधानसभा में कार्यक्रम का आयोजन किया. इस कार्यक्रम में दिल्ली के मुख्यमंत्री अरविंद केजरीवाल, दिल्ली विधानसभा अध्यक्ष रामनिवास गोयल, दिल्ली के स्वास्थ्य मंत्री सत्येंद्र जैन समेत आम आदमी पार्टी के कई नेता मौजूद रहे.
अरविंद केजरीवाल ने कहा कि 1950 में जो लड़ाई लेकर चौधरी ब्रह्मप्रकाश चले आज वहीं लड़ाई 70 साल बाद हम भी लड़ रहे हैं. अंग्रेजों से तो जीतकर आजादी ले ली पर अभी तक अपने वालों से नहीं जीत पाए.
केजरीवाल ने मांग करते हुए कहा कि दिल्ली को पूर्ण राज्य का दर्जा मिले. दिल्ली के लोगों के वोट का अधिकार मिले. दूसरे राज्यों के वोट से दिल्ली के वोटर्स के वोट की कीमत कम क्यों है. क्या हम कम टैक्स देते है या कम देश भक्त हैं. हमारे में क्या कमी है. दिल्ली की सरकार को भी पूरा अधिकार होना चहिये. जनता के विकास के लिए उनके हितों की रक्षा के लिए चौधरी ब्रह्म प्रकाश भी लड़े थे. हम भी लड़ रहे हैं और मुझे लगता है अब तो आज़ादी मिल जानी चाहिए.
दिल्ली के मुख्यमंत्री ने कहा कि जनता की सेवा के लिए दिल्ली विधानसभा को भी पूरा अधिकार होना चाहिए. चौधरी ब्रह्मप्रकाश पहले सीएम थे देहात से. फिर साहब सिंह वर्मा बने और अब कैलाश गहलोत मंत्री बने हैं. ये दिखाता है कि हमारी कितनी श्रद्धा है देहात के लोगों को लेकर. केजरीवाल ने कहा कि देहात का मंत्री बताएगा कि देहात की क्या जरूरत है.
vec_Latn awa_Deva hin_Deva hin_Deva hin_Deva